47 एकड़ जमीन वापसी के लिए कमेटी का गठन
पथ का होगा निर्माण
संयुक्त निरीक्षण के बाद आयडा के जमीन आवंटन पर होगा फैसला
आयडाने कृष्णापुर वर्गीडीह बस्ती के समीप उद्यमियों कई प्लॉट आवंटित किए हैं, लेकिन ग्रामीणों के विरोध की वजह से उन्हें पोजीशन नहीं मिला है। पिछले दिनों जब आयडा के उद्योग निरीक्षक अमीन जमीन मापी करने पहुंचे, तो ग्रामीणों ने उन्हें भगा दिया। आयडा ने इसकी शिकायत उपायुक्त से की। इसके बाद दंडाधिकारी नियुक्त कर कार्रवाई शुरू की गई, पर पोजीशन लेने में सफलता नहीं मिली। सोमवार को इसी मुद्दे पर आयडा सभागार में सचिव सुरेश कुमार दूदानी की अध्यक्षता में ग्रामीणों की बैठक हुई। इसमें जमशेदपुर के सांसद विद्युत वरण महतो ने मध्यस्थता की। इसके बाद प्लॉट की मापी से पूर्व आयडा एमडी, सचिव, दंडाधिकारी सांसद संयुक्त रूप से स्थल निरीक्षण करेंगे। इसके बाद कार्रवाई होगी। मौके पर सत्य किंकर वर्मा, रुद्र प्रताप महतो, रवि महतो, शिवशंकर महतो, विष्णु महतो, जगदीश कर्मकार आदि मौजूद थे। ग्रामीणोंके विरोध का कारण : कृष्णापुरवर्गीडीह की सीमा पर ग्रामीण जमीन का उपयोग खेलकूद मेला लगाने के लिए करते हैं। उनका कहना है कि यह विवाद 1965 से चल रहा है। तत्कालीन एमडी सीके बसु ने मौखिक रूप से इस प्लॉट का आवंटन नहीं करने का वचन दिया था, लेकिन बाद के एमडी ने आवंटन कर दिया।
ग्रामीणों की समस्या को मिले प्रमुखता
^किसीभी हाल में ग्रामीणों की समस्या को प्राथमिकता मिलनी चाहिए। यही कारण है कि तत्कालीन एमडी ने 1965 में ग्रामीणों के लिए जमीन छोड़ दी थी। लोकतंत्र में जनता सर्वोच्चय है। इसे नहीं भूलना चाहिए। आयडा को सर्वसम्मति से मामला का हल निकालना चाहिए।^ विद्युतवरण महतो, सांसद जमशेदपुर।
मौखिक आदेश का क्या औचित्य
^तत्कालीनएमडी ने क्या मौखिक आश्वासन दिया था, यह हमें पता नहीं। वैसे भी मौखिक आदेश से निर्णय नहीं होते। इस मामले में सोमवार को त्रिपक्षीय वार्ता हुई है। शीघ्र इसका समाधान निकाला जाएगा। संयुक्त निरीक्षण के बाद आगे का निर्णय होगा।^सुरेश कुमारदूदानी, सचिव आयडा।
त्रिपक्षीय वार्ता में शामिल सांसद, आयडा सचिव अन्य अधिकारी।
आयडा औद्योगिक क्षेत्र के फेज एक तीन को जोड़ने वाले पथ (वर्गीडीह बस्ती मार्ग) का निर्माण कराएगा। सांसद विद्युत वरण महतो के आग्रह पर सोमवार को सचिव ने पथ की मापी कराकर प्राक्कलन बनाने का निर्देश दिया है। सांसद ने बताया कि करीब दो सौ मीटर का यह पथ वर्षों से कच्ची है। इससे उद्यमियों ग्रामीणों को आवागमन में परेशानी होती है।
लंबी लड़ाई के बाद भूमि राजस्व विभाग से घर-आंगन की 47 एकड़ जमीन वापस लेने में कृष्णापुर वर्गीडीह के ग्रामीणों को सफलता मिली है। इस बाबत आयडा ने कमेटी गठित की है। इसके अध्यक्ष सचिव सुरेश कुमार दूदानी हैं। कमेटी में अंचलाधिकारी गम्हरिया सरायकेला के साथ अंचल जिले के अमीन को शामिल किया गया है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva